Video’s: All Blacks stal steeds hul toorvernuf uitBeauden Barrett is een talentvolle sportman. Foto: Facebook. Kyk, as die All Blacks hul rugbystewels vir ’n paar basketbalskoene moes verruil het, sou hulle binne ’n japtrap onder die NBA se waardevolste spelers getel het. Te midde van die afsonderingstydperk in Nieu-Seeland het van die All Blacks hulself tot sosiale media gewend om hul vernuf en ongelooflike talent uit te stal. Die vinnigste losskakel (deesdae heelagter) in wêreldrugby, Beauden Barrett, het vanaf sy stoep ’n rugbybal tot in ’n basketbalnet – ’n hele paar meter weg van hom – geskop. Hy het ander sosialemediagebruikers aangemoedig om iets soortgelyks aan te pak en hul prestasies met hom te deel. ???? How many attempts do you reckon it took @beaudenbarrett to make this shot? ???????? Be watching #IsolationNation tonight at 7.30pm on Sky Sport 1 for more! #InThisTogether #StayAtHome pic.twitter.com/x1GAp9VAaB — Sky Sport NZ (@skysportnz) March 31, 2020 Dan het die gewilde Carlos Spencer gewys dat hy op 44-jarige ouderdom nog net so vaardig is as in die dae toe hy nog die nommertientrui vir die All Blacks gedra het. Op sy seun Payton se TikTok-bladsy kan ŉ mens sien hoe Spencer met groot gemak ’n rugbybal tot in die basketbalnet pass. En moet ook nie dink daar was eers ’n honderd probeerslae voordat hy dit uiteindelik reggekry het nie. Aikôna, Spencer senior was so te sê onmiddellik in die kol. ???????????? Carlos Spencer. Stop showing off! Credit: Payton..Spencer Tik Tok pic.twitter.com/2JnKHJgPzh — All Blacks (@AllBlacks) April 1, 2020